# GRADSKO KAZALIŠTE MLADIH

##### Trg Republike 1

##### 21000 SPLIT

MB 3118487

OIB 15177482366

Split, 30.01.2025.

**BILJEŠKE UZ FINANCIJSKA IZVJEŠĆA ZA PERIOD 01.01. - 31.12.2024. GODINE**

Financijski izvještaji Gradskog kazališta mladih Split za 2024. god. sastavljeni su prema odredbama Pravilnika o financijskom izvještavanju u proračunskom računovodstvu (“Narodne novine” broj 37/22), Pravilnika o proračunskom računovodstvu i računskom planu (“Narodne novine broj 124/14,115/15,87/16,3/18 i 108/20) te Okružnici o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje 1. siječnja do 31. prosinca 2024. god. i drugim aktualnostima.

Člancima 15. - 18. Pravilnika o financijskom izvještavanju u proračunskom računovodstvu propisani su obveza sastavljanja i sadržaj Bilješki. Za razdoblje 1. siječnja do 31. prosinca 2024. to su Bilješke uz Bilancu, Izvještaj o prihodima i rashodima, primicima i izdacima, Izvještaj o obvezama te Izvještaj o promjenama u vrijednosti i obujmu imovine i obveza.

Gradsko kazalište mladih obavlja kazališnu djelatnost određenu Zakonom o kazalištima i Statutom, te je poslovanje Kazališta rezultat obavljanja takve djelatnosti. U manjem dijelu ukupnog poslovanja Kazalište se bavi i gospodarskom djelatnosti i to na način da povremeno daje u najam slobodne dijelove svog prostora uz naknadu koja služi dalje u obavljanju osnovne djelatnosti. S tog naslova Kazalište je ostvarilo u 2024. godini 4,28% ukupnih prihoda i nije u sustavu PDV-a.

**1. FINANCIJSKI REZULTAT**

|  |  |
| --- | --- |
| REZULTAT POSLOVANJA | Iznos u eurima |
| UKUPAN PRIHOD | 981.209,11 |
| UKUPAN RASHOD | 1.025.793,01 |
| **MANJAK PRIHODA I PRIMITAKA 31.12.2024.**  | **44.583,90** |
| PRENESENI VIŠAK PRIHODA I PRIMITAKA 2023. GOD.  | **54.252,76** |
| VIŠAK PRIHODA RASPOLOŽIV U SLJEDEĆEM RAZDOBLJU | **9.668,86** |

**2. STRUKTURA PRIHODA I RASHODA**

|  |  |  |
| --- | --- | --- |
|  **P R I H O D I** | Iznos u eurima |  Udio (%) |
| Prihodi iz prorač.Grada Splita -Plaće i ostali rashodi za zaposlene -Naknade za prijevoz na posao -Prihodi za programe i materijalne troškove - Kazališno vijeće  | 544.402,409.152,50100.205,429.383,05 | 55,48 0,9310,21 0,96 |
| UKUPNO GRAD SPLIT | **663.143,37** | **67,58** |
| Pomoći iz državnog proračuna - Ministarstvo kulturePomoć iz Županijskog proračuna  | 12.100,0040.000,00 | 1,234,08 |
| UKUPNO OSTALI PRORAČUNI | **52.100,00** | **5,31** |
|  - Namjenski prihodi (ulaznice, članarine, gostovanja sa predstavama)  | 218.926,55 | 22,32 |
|  - Vlastiti prihodi (prihod od najmova) | 42.038,82 | 4,28 |
|  - Prihodi od financijske imovine (kamate) | 0,37 |  |
|  - Donacija | 5.000,00 | 0,51 |
| UKUPNO OSTALI PRIHODI | **265.965,74** | **27,11** |
| **UKUPNO PRIHODI** | **981.209,11** | **100,00** |
| **RASHODI** |  |  |
| Plaće i ostali rashodi za zaposlene | 596.006,56 | 58,10 |
| Materijalni troškovi i energija | 46.031,11 |  4,49 |
| Rashodi za vanjske suradnike | 247.488,60 | 24,13 |
| Rashodi za usluge |  | 12,15 |
| Financijski rashodi | 2.465,03 |  0,24 |
| Rashodi za nabavu nefinancijske imovine | 9.125,35 |  0,89 |
| **UKUPNO RASHODI** | **1.025.793,01** | **100,00** |

 Gradsko kazalište mladih je tijekom ovog obračunskog razdoblja imalo 24 zaposlena radnika.

**Obrazloženje financijskog rezultata**

U promatranom periodu od 1. siječnja do 31. prosinca 2024. god. realiziran je manjak prihoda i primitaka u iznosu od 44.583,90 eura (PR-RAS Y005).

Preneseni višak prihoda iznosio je 54.252,76 eura (PR-RAS 9221-9222), iz čega proizlazi da višak prihoda raspoloživ u sljedećem razdoblju iznosi 9.668,86 eura (PR-RAS X006).

BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA

 PR-RAS ZA RAZDOBLJE OD 1. SIJEČNJA DO 31. PROSINCA 2024. GOD.

#  UKUPNI PRIHODI I PRIMICI (ŠIFRA: X678)

|  |  |  |  |  |  |  |
| --- | --- | --- | --- | --- | --- | --- |
| R. br. | Račun | Opis stavke | Šifra | 2023. | 2024. | Indeks |
| 1. | 633 | Tekuće pomoći iz drugih proračuna | 633 | - | 40.000,00 | - |
| 2. | 636 | Pomoći proračunskim korisnicima iz proračuna koji im nije nadležan | 636 |  11.624,76 | 12.100,00 | 104,1 |
| 3. | 641 | Prihodi od financijske imovine (kamate na depozite po viđenju) | 641 | 0,04 | 0,37 | 925,0 |
| 4. | 652 | Prihodi po posebnim propisima- ulaznice, dramska studija, gostovanja s predstavama | 652 | 198.698,29 | 218.926,55 | 110,2 |
| 5. | 661 | Prihodi od pruženih usluga | 661 | 32.394,27 | 42.038,82 | 129,8 |
| 6. | 663 | Donacije od pravnih osoba | 663 | 4.097,16 | 5.000,00 | 125,0 |
| 7. | 671 | Prihodi iz nadležnog proračuna za financiranje rashoda poslovanja | 671 | 510.981,98 | 663.143,37 | 129,8 |
|  |  | UKUPNO | X678 |  757.796,50 | 981.209,11 | 129,5 |

Ostvareni prihodi evidentirani su prema novčanom načelu i veći su za 29,5 % u odnosu na prethodnu godinu.

**633 Tekuće pomoći iz drugih proračuna**

Sredstva iz Županijskog Proračuna u iznosu od 40.000,00 eura odobrena su za predstavu “E, moj Jere” i u cijelosti su namjenski potrošena. Ovaj prihod sudjeluje sa 4,08% u ukupnim prihodima.

**636 Pomoći proračunskim korisnicima iz proračuna koji im nije nadležan**

Pomoći iz nenadležnog proračuna ukupno iznose 12.100,00 eura, a odnose se na odobrena sredstva Ministarstva kulture za premijerne i reprizne programe, programe međunarodne kulturne suradnje i programe gostovanja u zemlji s repertoarnim predstavama.

Udio novčanog priljeva iz ovog izvora iznosi 1,23% ukupno ostvarenih prihoda i 4% su veći u odnosu na prethodno izvještajno razdoblje.

**652 Prihodi po posebnim propisima- ulaznice, dramska studija, gostovanja s predstavama**

Ostvareni prihodi po posebnim propisima, odnosno prihodi od prodaje ulaznica, članarina, dramskih studija i gostovanja sa predstavama, veći su za 10,2% u odnosu na isto razdoblje 2023. godine.

Osnovni razlog za ovakve pokazatelje jest povećanje umjetničke produkcije.

Ovi prihodi čine 22,32% ukupnih prihoda izvještajnog razdoblja.

**661 Prihodi od pruženih usluga**

Prihode od pruženih usluga Kazalište ostvaruje iznajmljivanjem prostora u vrijeme kada isti nisu angažirani za osnovnu djelatnost.

Vlastiti prihodi od najmova sudjeluju sa 4,28% u ukupno ostvarenim prihodima i bilježe porast od 29,8% u odnosu na 2023. godinu.

**663 Donacije**

Novčana donacija OTP banke, kao potpora realizaciji kazališnog programa, iznosila je 5.000,00 eura.

U ukupnim prihodima 2024. god. sudjeluje sa 0,51%.

**671 Prihodi iz nadležnog proračuna za financiranje rashoda poslovanja**

Prihodi iz nadležnog gradskog proračuna čine 67,58% ukupnih prihoda i veći su za 29,8%

u odnosu na prethodnu 2023. godinu.

**UKUPNI RASHODI I IZDACI (ŠIFRA: Y345)**

|  |  |  |  |  |  |  |
| --- | --- | --- | --- | --- | --- | --- |
| R. br. | Račun | Opis stavke | Šifra | 2023. | 2024. | Indeks |
| 1. | 311 | Bruto plaće | 311 | 303.207,74 | 434.024,35 | 143,1 |
| 2. | 312 | Ostali rashodi za zaposlene | 312 | 36.884,94 | 51.251,31 | 138,9 |
| 3. | 313 | Doprinosi na plaće | 313 | 50.029,40 | 71.613,94 | 143,1 |
| 4. | 321 | Naknade troškova zaposlenima | 321 | 37.591,37 | 50.787,89 | 135,1 |
| 5. | 322 | Rashodi za materijal i energiju | 322 | 33.090,45 | 46.031,11 | 139,1 |
| 6. | 323 | Rashodi za usluge | 323 | 226.010,25 | 326.027,50 | 144,3 |
| 7. | 324 | Naknade troškova osobama izvan radnog odnosa | 324 | 1.000,04 | 12.303,59 | 1.230,3 |
| 8. | 329 | Ostali rashodi poslovanja | 329 | 22.550,14 | 22.162,94 | 98,3 |
| 9. | 343 | Financijski rashodi | 343 | 1.925,56 | 2.465,03 | 128,0 |
| 10. | 422 | Postrojenja i oprema | 422 | 8.078,39 | 9.125,35 | 113,0 |
|  |  | UKUPNO | Y345 | 720.368,28 | 1.025.793,01 | 142,4 |

Realizirani rashodi evidentirani su prema načelu nastanka događaja i veći su za 42,4% u odnosu na prethodnu 2023. godinu.

# 311 Brutto plaće

Brutto plaće bilježe rast od 43,1% u odnosu na prethodno izvještajno razdoblje iz razloga povećanja koeficijenta prema Dodatku III Kolektivnog ugovora za zaposlene u ustanovama kulture Grada Splita i povećanja broja zaposlenih.

**312 Ostali rashodi za zaposlene**

Ostali rashodi za zaposlene veći su za 38,9% u odnosu na 2023. god., a odnose se na isplaćene nagrade, darove, naknadu za smrtni slučaj, regres za godišnji odmor i paušalni trošak prehrane.

**321 Naknade troškova zaposlenima**

Naknade troškova zaposlenima veće su za 35,1% iz razloga povećanja rashoda za službena putovanja i prijevoza na posao.

**322, 323 Rashodi za materijal, energiju i usluge**

Porast rashoda za materijal, energiju i usluge proizlazi iz povećanja umjetničke produkcije, tako da su troškovi materijala i energije (322) veći za 39,1% u odnosu na 2023. godinu, dok su troškovi usluga veći za 44,3%, najvećim dijelom za honorare poslovnim suradnicima.

**324 Naknada troškova osobama izvan radnog odnosa**

Na ovoj poziciji realizirani su troškovi službenih putovanja (smještaj redatelja i drugih suradnika) i ostali troškovi u ukupnom iznosu od 12.303,59 eura.

**329 Ostali rashodi poslovanja**

Ostali rashodi poslovanja bilježe pad od 1,7% u odnosu na prethodno izvještajno razdoblje.

**343 Financijski rashodi**

Financijski rashodi bilježe porast od 28 % u odnosu na 2023. godinu. Naime, veći promet novca na transakcijskom računu povećao je i trošak usluga platnog prometa.

**422 Oprema**

Rashodi za opremu veći su za 13% u odnosu na prethodno izvještajno razdoblje zbog nabavke računalne opreme, opreme za komunikaciju, dimera, stolica i stroja za pranje rublja.

FINANCIJSKI REZULTAT 2024. GODINE PO IZVORIMA FINANCIRANJA

|  |  |  |  |  |  |  |  |
| --- | --- | --- | --- | --- | --- | --- | --- |
| Izvori financiranja | OPĆI PRIHODI I PRIMICI-GRADSKI PRORAČUN-  | TEKUĆA IKAPITAL.POMOĆPRORAČ.KORIS.IZ PRORAČUNA KOJI IM NIJE NADLEŽANMINSTAR.KULT. | PRIHOD OD ULAZN.IOSTALI PRIHODI ZA POSEBNE NAMJENE | VLASTITIPRIHODI  | TEKUĆA POMOĆ IZ ŽUPANISJKOG PRORAČUNA | DONACIJE  | UKUPNO 2024. |
| Oznake računskog plana | 111 | 531 | 431 | 311 | 541 | 611 |  |
| 6 | 663.143,37 | 12.100,00 | 218.926,55 | 42.039,19 | 40.000,00 | 5.000,00 | 981.209,11 |
|   3 | 671.783,19 | 12.100,00 | 245.745,28 | 42.039,19 | 40.000,00 | 5.000,00 | 770.922,38 |
| **Višak/manjak** **od redovnog poslovanja** | -8.639,82 |  | -26.818,73 |  |  |  | **-35.458,55** |
| 7 |  |  |  |  |  |  |  |
| 4 |  |  | 9.125,35 |  |  |  | 9.125,35 |
| **Višak/manjak od nefinancijske imovine** |  |  |  -9.125,35 |  |  |  | **-9.125,35** |
| **Ukupni rezultat po izvorima financiranja** | -8.639,82 | - | -35.944,08 |  |  |  | **-44.583,90** |
|  **VIŠAK PRIHODA PRENESEN IZ 2023.** | **54.252,76** |
| **VIŠAK PRIHODA RASPOLOŽIV U SLJEDEĆEM RAZDOBLJU** | **9.668,86** |

OBRAZLOŽENJE:

Iskazani ”manjak” prihoda iz gradskog proračuna je nastao zbog primjene modificiranog načela knjiženja u proračunskom računovodstvu odnosno zbog knjiženja prihoda u trenutku kada su mjerljivi i raspoloživi, a rashoda u trenutku nastanka.

Prihodi iz nenadležnih proračuna sadrže tekuće pomoći Ministarstva kulture u iznosu od 12.100,00 i Županije u iznosu od 40.000,00 eura i to za odabrane programe iz područja kulture te su u tu svrhu i potrošeni u cijelosti.

Ostvareni prihodi od ulaznica, dramskih studija i gostovanja sa predstavama iznose 218.926,55 eura.

Od navedenih namjenskih prihoda potrošeno je 245.745,28 eura na materijalne i programske troškove, a za nefinancijsku imovinu 9.125,35 eura te je realiziran manjak prihoda 2024. god u iznosu od 35.944,08 eura. Za pokriće navedenog manjka korišten je preneseni višak prihoda.

Ostvareni vlastiti prihodi i prihodi od novčanih donacija iznose ukupno 47.039,19 eura, što je u cijelosti potrošeno za pokriće materijalnih i programskih troškova.

**BILJEŠKE UZ IZVJEŠTAJ O OBVEZAMA (OBVEZE)**

**NA DAN 31. PROSINCA 2024.**

Obveze na dan 31. prosinca 2024. god. iznose 61.750,45 eura (šifra: V006), a čine ih dospjele obveze u iznosu od 10.131,69 eura (V007) i nedospjele obveze u iznosu od 50.456,26 eura (šifra: V009).

Dospjele obveze:

232 – Obveze za materijalne rashode 10.131,69 eura

Ove obveze su podmirene početkom 2025. godine.

Nedospjele obveze:

23 Obveze za rashode poslovanja 50.307,56 eura

24 Obveze za nabavu nefinancijske imovine 148,70 eura

Nedospjele obveze na dan 31.12.2024. god. gotovo u cijelosti su podmirene u siječnju 2025. godine.

**BILJEŠKE UZ BILANCU**

**NA DAN 31. PROSINCA 2023.**

Ukupna vrijednost imovine na dan 31.12.2024. god. iznosi 97.297,48 eura (B001) i manja je za 18,4% u odnosu na stanje 01.01. 2024. god. zbog većeg odljeva novca sa transakcijskog računa te iz razloga što se ranije nabavljenoj opremi, primjenom propisanih stopa ispravaka, smanjila vrijednost.

Vlastiti izvori kao ostatak imovine nakon odbitka svih obveza (šifra 9) iznose 35.547,03 eura, dok su isti na početku izvještajnog razdoblja iznosili 78.833,87 eura.

Višak prihoda raspoloživ u sljedećem razdoblju (922) iznosi 9.668,86 eura dok je 1. siječnja 2024. god.

iznosio 54.252,76 eura. Za pokriće rashoda koristili su se preneseni viškovi prethodnog razdoblja.

Na dan 31. prosinca 2024. god. protiv Gradskog kazališta mladih Split ne vodi se niti jedan sudski spor.

Dugoročnih i kratkoročnih kredita i zajmova, robnih zajmova i financijskih najmova u promatranom razdoblju nije bilo.

**BILJEŠKE UZ IZVJEŠTAJ O PROMJENAMA U OBUJMU IMOVINE I OBVEZA**

Promjena u vrijednosti i obujmu imovine i obveza u okviru podskupine 915 nije bilo te je na sve pozicije u obrascu unesen iznos od 0,00 eura.

VODITELJICA RAČUNOVODSTVA ZAKONSKI PREDSTAVNIK

 Mirza Banović Ivo Perkušić

U Splitu, 30. siječnja 2025. god.